Soektog na roeier (60) ná uur gestaak | Maroela Media
Soektog na roeier (60) ná uur gestaak
Hartbeespoortdam. Argieffoto: www.pbase.com
Die Nasionale Seereddingsinstituut (NSRI) het Sondag 'n soektog van stapel gestuur na 'n 60-jarige vrou wat met 'n kano op die Hartbeespoortdam in Noordwes gaan roei het.
Rod Pitter, adjunk stasiebevelvoerder van die Hartbeespoortdam-NSRI, het Maandagmiddag gesê NSRI-bemanning is Sondag omstreeks 14:00 deur die vrou se familie ontbied nadat sy gaan roei het en nie teruggekeer het teen die tyd was sy verwag was nie.
"Die NSRI het omstreeks 'n uur lank gesoek toe die vrou se familie bel om te sê sy is veilig terug by die huis. Die vrou het vermoedelik tussen digte hiasinte beland terwyl sy geroei het. Sy kon dit darem veilig tot by die oewer maak en het van daar af huis toe gestap, wat langer geneem het as wat verwag was," het Pitter gesê.
Die NSRI het die familie geloof omdat hulle alarm gemaak het pas nadat hulle onraad vermoed het.
Hartbeespoort Noordwes NSRI
Sussie hou boetie (7) vas ná voertuig hom tref, wegjaag
Motoris 'vas aan die slaap' agter die stuur
Bly sys veilig maar waarom gaan sy roei sonder haar selfoon??Ek hoop syt iets geleer hieruit
Die hiasinte raak n groot probleem vir mense en diere ek verstaan seekoeie eet hiasinte maar dit hou weer gevaar in vir mense ,miskien moet die regering biodiesel van dit maak en die wins gebruik on nog damme te bou.
Bly die vrou is veilig – het 2 weke terug daar gery – jy kan omtrent nie meer die dam sien nie en dit stink vreeslik daar.